Georgi Margvelashvili

Georgi (Giorgi) Teymurazovich Margvelashvili (gr.Giorgi Teymurazis dze Margvelashvili) - 1969-yil, 4-sentabrda Tbilisida tugʻilgan. Gurjistonlik siyosatchi, sharhlovchi, 2013-yil 17-noyabrdan 2018-yil 16-dekabrgacha Gurjiston Prezidenti boʻlgan.

 Biografiyasi 
 Giorgi Margvelashvili 1969-yilning 4-sentabrida Tbilisida, partyalik ishchilar oilasida tavallud topgan.
 1992-yili Tbilisi Davlat Universitetining falsafa va psixologiya fakultetini tugatdi. 1993-1994-yillarda Markaziy Yevropa Universitetida sotsiologiyani oʻrgandi. Falsafa fanlari doktori.
 1992-1995-yillarda turistik kompaniyaning togʻli turizm boʻlimida menejer asistenti boʻlib ishladi.
 1994-1995-yillarda Marketing boʻyicha «Biznes Kundaliklar» kompaniyasida departament boshligʻi lavozimida ishladi.
 1996-1997-yillarda «Tbilisi Mustaqil Universitetida» falsafa fani boʻyicha dars berdi.
 1995-2000-yillarda «Xalqaro munosabatlar milliy demokratik institutida» mutaxasis (dastur konsultanti) boʻlib ishladi.
 2000-2012-yillarda «Jamiyat ishlari boʻyicha Gurjiston instituti» (GIPA)da ishladi, shu jumladan 2000-2006-yillarda va 2010-2012-yillari rektor lavozimida.
 2010-2012-yillari GIPA Izlanishlari departamenti raisi sifatida faoliyat yuritdi.

 Siyosiy karyerasi 
2012-yilning oktyabrida Georgi Margvelashvili, Bidzina Ivanishvili hukumatida Gurjiston Taʼlim Vaziri lavozimini egalladi.
2013-yilning 7-fevralida U Gurjiston hukumatining vitse-premyeri etib tayinlandi.
2013-yilning 11-may kuni «Gurjiston Orzusi» koalitsiyasi Giorgi Margvelashvilini oʻz nomidan 2012-yilning 27-oktabrida boʻlib oʻtadigan Gurjiston Prezidenti saylovlariga uning nomzodini qo'ydi. 2013-yil 16-iyulda Margvelashvili saylovoldi kampaniyada aybdorlikni oldini olish uchun Taʼlim Vaziri vakolatidan isteʼfoga chiqdi.
Georgi Margvelashvili falsafa, siyosat, madaniyat va xalqaro munosabatlar haqida qator maqolalar va qoʻllanmalar muallifidir.
2013-yil 27-oktabr kuni Gurjiston Prezidenti saylovlarida gʻalaba qozondi va Gurjiston Respublikasi Prezidenti deb e'lon qilindi va 17-noyabrdan Prezidentlik lavozimida rasman ish boshladi.

 Shaxsiy hayoti 
1993-yilda tugʻilgan Ana ismli qizi bor. Soʻngi yillarda Giorgi Margvelashvili rassom Mako Chichuo bilan yashaydi. Gruzin tilidan tashqari Rus va Ingliz tilini mukammal tarzda biladi.

 Manbalar 

Turkum:Yashayotgan insonlar
Turkum:Rektorlar